《凤凰台》
宋代·吕午

古台曾说少年游，弹指惊嗟岁月流。
山似三神浮碧海，城如一虎卧崇丘。
凤凰去后遗陈迹，白鹭来叶认旧洲。
但得风寒无罅隙，江河举目不须愁。

作者简介：（1179—1255）徽州歙县人，字伯可，号竹坡。宁宗嘉定四年进士。历知馀杭、龙阳县，有政绩。累拜监察御史，疏论切直，独立无党。迁浙东提刑，复为监察御史，屡为史嵩之所忌。官至中奉大夫。有《竹坡类稿》、《左史谏草》。